Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Ανοιχτό το ενδεχόμενο η τιμή της αμόλυβδης βενζίνης να φτάσει και τα 1,68-1,70 ευρώ αφήνουν οι βενζινοπώλες με βάση το ρυθμό αύξησης των διεθνών τιμών του αργού πετρελαίου.Σύμφωνα με τον πρόεδρο της Πανελλήνιας Ομοσπονδίας Πρατηριούχων Εμπόρων Καυσίμων (ΠΟΠΕΚ) Γιώργο Ασμάτογλου που μίλησε στον Ελεύθερο Τύπο, η εξέλιξη αυτή μπορεί να συμβεί μέσα στις επόμενες 40-45 ημέρες.Ήδη η τιμή της αμόλυβδης βρίσκεται σε ανοδική τροχιά καθώς την περασμένη Τετάρτη βρισκόταν στα επίπεδα των 1,618 ευρώ πανελλαδικά.Παραδοσιακά, μάλιστα, οι υψηλότερες τιμές καταγράφηκαν σε νησιά του Αιγαίου. Ενδεικτικά στις Κυκλάδες η αμόλυβδη έφτασε τα 1,836 ευρώ το λίτρο, στα Δωδεκάνησα τα 1,743 ευρώ/λίτρο και στη Σάμο τα 1,717 ευρώ το λίτρο.Η Ελλάδα βρίσκεται στην τρίτη θέση στη λίστα με τις χώρες με την ακριβότερη βενζίνη σύμφωνα με στοιχεία της 8ης Απριλίου με μόνο το Μονακό, τη Νορβηγία και την Ολλανδία να πωλούν ακριβότερα το συγκεκριμένο καύσιμο.